Daoust mo doa sikouret ar Soviediz ez eas buan an darempredoù da fall. Goulennataet e voe ar vreudeur Bielski gant NKVD diwar-benn ar pinvidigezhioù o dije dastumet e-pad ar brezel, ha rebechet e voe ivez dezho no doa ket lakaet e pleustr an uhelvennadoù sokialour en o champ. Asael Bielski a voe engouestlet en Arme Ruz hag e varvas e-pad emgann Königsberg e 1945. Ar vreudeur all a zeuas a-benn da dechout war-du ar Chornôg. NKVD a glaskas war-lerch Yehuda Bielski, hag a oa kenderv Tuvia, peogwir e oa bet ofiser en arme Polonia a-raok ar brezel. Sikouret e voe gant Tuvia hag e teuas a-benn da vont da Hungaria ha goude-se da Israel.